CELEX: 32010R0801
Language: hu
Date: 2010-09-13 00:00:00
Title: A Bizottság 801/2010/EU rendelete ( 2010. szeptember 13. ) a 2009/16/EK európai parlamenti és tanácsi irányelv 10. cikke (3) bekezdésének a lobogó szerinti állammal kapcsolatos kritériumok tekintetében történő végrehajtásáról  EGT-vonatkozású szöveg

14.9.2010   
            
            
               HU
            
            
               Az Európai Unió Hivatalos Lapja
            
            
               L 241/1
            
         A BIZOTTSÁG 801/2010/EU RENDELETE
   (2010. szeptember 13.)
   a 2009/16/EK európai parlamenti és tanácsi irányelv 10. cikke (3) bekezdésének a lobogó szerinti állammal kapcsolatos kritériumok tekintetében történő végrehajtásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a kikötő szerint illetékes állam általi ellenőrzésről szóló, 2009. április 23-i 2009/16/EK európai parlamenti és tanácsi irányelvre (1) és különösen annak 10. cikkének (3) bekezdésére,
   mivel:
   
               (1)
            
            
               A lobogó szerinti állam teljesítménye az egyik olyan általános paraméter, amely meghatározza egy hajó kockázati profilját.
            
         
               (2)
            
            
               Egy hajó kockázati profiljának értékelése érdekében figyelembe kell venni az Unión belüli és a kikötő szerinti állam általi ellenőrzésekről szóló memorandum (a továbbiakban: Párizsi Memorandum) régióján belüli visszatartási arányt.
            
         
               (3)
            
            
               A lobogó szerinti állam teljesítményének értékeléséhez használt módszertan tekintetében szükségesnek látszik a Párizsi Memorandum alkalmazása során nyert szakértelemre építeni.
            
         
               (4)
            
            
               Az e rendeletben előírt intézkedések összhangban vannak a tengeri közlekedés biztonságával és a hajókról történő szennyezés megelőzésével foglalkozó bizottság véleményével,
            
         ELFOGADTA EZT A RENDELETET:
   1. cikk
   A lobogó szerinti állam besorolása a visszatartási arányok alapján
   (1)   A lobogó szerinti állam teljesítményének a 2009/16/EK irányelv értelmében történő meghatározása céljából a lobogó szerinti államoknak a Párizsi Memorandummal összhangban elfogadott, hároméves időszak összes ellenőrzése és visszatartása alapján készült fekete-, szürke- vagy fehérlistára kell kerülniük. Ezen túlmenően a feketelistán szereplő lobogó szerinti országokat visszatartási arányuktól függően fel kell osztani nagyon magas, magas, közepes-magas vagy közepes kockázat szerint. A besorolást évente frissíteni kell.
   (2)   Egy lobogó szerinti állam fekete-, szürke- vagy fehérlistára kerüléséhez legalább harminc, kikötő szerinti állam által végzett ellenőrzés szükséges.
   (3)   A lobogó szerinti államok besorolásához használt módszertannak és képleteknek meg kell felelniük a mellékletben meghatározott, lobogó szerinti államra vonatkozó kritériumoknak.
   2. cikk
   A lobogó szerinti állam teljesítménye az IMO-hitelesítés alapján
   A 2009/16/EK irányelv I. melléklete I.1. része c) pontjának iii. alpontjában említett megfelelést, amely ahhoz szükséges, hogy egy hajó alacsony kockázatot jelentőnek minősüljön, akkor kell igazoltnak tekinteni, amikor a Bizottság írásos megerősítést kap a lobogó szerinti államtól arról, hogy elkészült a végső hitelesítési jelentés, és – adott esetben – arról, hogy benyújtották a kiigazítási intézkedési tervet. A 2009. június 17. előtt végrehajtott hitelesítések eredményeit ugyanúgy figyelembe kell venni.
   3. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését kövező huszadik napon lép hatályba.
   Ezt a rendeletet 2011. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. szeptember 13-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 131., 2009.5.28., 57. o.
   
      MELLÉKLET
      
         A lobogó szerinti állammal kapcsolatos kritériumok
      
      (a 2009/16/EK irányelv 10. cikke (3) bekezdésének a) pontja értelmében)
      
                  1.
               
               
                  Az egyes lobogó szerinti államok teljesítményét egy statisztikai számításokhoz használt egységes képlet segítségével kell kiszámolni, amelyben egyes értékek állandók. A fekete/szürke és szürke/fehér határértékeket az alábbi képletek határozzák meg:
                  
                     
                  ahol:
                  N az ellenőrzések száma,
                  p a megengedhető visszatartási határ,
                  z a normális eloszlás kritikus értéke (95 %-os bizonyossági szintnél 1,645).
               
            
                  2.
               
               
                  Az 1. pontban meghatározott képletek vagy a fekete-, vagy a fehérlista esetében adják meg a visszatartások megengedett számát. Ha a visszatartások száma a fekete/szürke határ fölötti, az azt jelenti, hogy az adott lobogó az átlagnál rosszabb, következésképpen feketelistás, ha viszont a visszatartások száma a fehér/szürke határ alatti, akkor az átlagnál jobb, tehát fehérlistás. Ha a visszatartások mennyisége egy adott lobogó szerinti állam esetében a két érték közé esik, akkor a lobogó szerinti állam a szürkelistára kerül.
               
            
                  3.
               
               
                  Annak érdekében, hogy a fekete-, a szürke- vagy a fehérlistán szereplő lobogó szerinti államok teljesítményét össze lehessen hasonlítani meg kell ismételni a számítást p megváltoztatásával az 1. pontban szereplő képletekben.
               
            
                  4.
               
               
                  A lobogó szerinti államok teljesítményeinek összehasonlíthatóvá tétele érdekében túllépési tényezőt (EF, excess factor) kell használni. Az EF azt mutatja, hány alkalommal kellett a p-t módosítani és a képletet újraszámolni addig, hogy a lobogó szerinti állam visszatartásainak száma végül megegyezzen a határértékekkel. A p 3 %-os emelése vagy csökkentése felel meg egy egész EF-pontnak. A szürkelistán szereplő lobogó szerinti államok esetében az EF-et a következő képlet segítségével kell kiszámítani:
                  
                     
               
            
                  5.
               
               
                  A feketelistán szereplő lobogó szerinti államok nagyon magas, magas, közepes-magas vagy közepes kockázat szerinti besorolásához a következő EF-értékeket kell alkalmazni:
                  
                               
                           
                           
                              
                                 EF = 4,01 vagy magasabb: nagyon magas kockázat,
                           
                        
                               
                           
                           
                              
                                 EF = 3,01–4,00: magas kockázat,
                           
                        
                               
                           
                           
                              
                                 EF = 2,01–3,00: közepes-magas kockázat,
                           
                        
                               
                           
                           
                              
                                 EF = 1,01–2,00: közepes kockázat.